# Årsmelding for Orange avdeling 2022

## Beskrivelse av avdelingen

* Avdelingen hadde 6 brukere per 31.12.22
* Antall årsverk var 12,8 per 31.12.22, 64 % 3-årige
* De fleste brukerne har diagnose innen autismespekteret. Alle trenger individuell tilpasning og tett personaloppfølging til enhver tid.
* Overordnet målsetting er at brukerne skal ha et dagtilbud som de trives i, samtidig skal de ha en aktiv og variert hverdag hvor de kan oppleve mestring. Vi tar sikte på å vedlikeholde og videreutvikle ferdigheter og evner hos brukerne.
* Generelle aktiviteter på avdelingen er fysisk aktivitet, sansestimulering, kommunikasjon og en rekke praktiske arbeidsoppgaver som vaskeri, makulere, vedproduksjon mm.

## Dette har vi arbeidet med i år

* Hovedfokuset gjennom året har vært etikk og innføring av digitale systemer, bruker- journalsystem (OMHU) og Document Control.
* På avdelingens planleggingsdag vårhalvåret var temaet etisk refleksjon rundt kap.9. Høstens planleggingsdag gikk i år med til implementering av journalsystem og generell organisering av avdelingen.
* Personalgruppen har gjennomført en rekke e-læringskurs blant annet; forebygging av tvang og makt ved utviklingshemning.
* En ansatt ved avdelingen studerer psykologi ved siden av jobben.
* Hele personalgruppen gjør en god jobb for at den enkelte bruker får et godt tilpasset og meningsfullt tilbud. Det jobbes målrettet og strukturert i det daglige og avdelingen fungerer bra sammen som en enhet.

Avdelingsleder

Camilla K Nordahl